
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Винарна, с. Георги Дамяново, общ. Георги Дамяново с оператор „Винарна Лопушна“ АД 
Дата на извършване на проверката: 11.09.2018 г.

Място на извършване на проверката: с. Георги Дамяново, общ. Георги Дамяново,                     ул. „Седемнадесета“ №1 
Проверени компоненти и фактори на околната среда:
· Въздух

· Води
· Почви

· Отпадъци
· Опасни химични вещества
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за чистотата на атмосферния въздух (ЗЧАВ)

· Закон за водите (ЗВ) 

· Закон за почвите (ЗП)

· Закон за управление на отпадъците (ЗУО)

· Закон за защита на вредното въздействие на химичните вещества и смеси (ЗЗВВХВС), в т.ч. Регламент 1907/2006 (REACH) и Наредба за съхранение на опасни вещества и смеси

Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД-252/10.09.2018 г. на директора на РИОСВ – Монтана за извършване на комплексна проверка на място в обект - винарна, с. Георги Дамяново,              общ. Георги Дамяново с оператор „Винарна Лопушна“ АД, с. Георги Дамяново.
На 11.09.2018 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД-252/10.09.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-70/11.09.2018 г.
Проверени са:

· Склад за съхраняване на отпадъци, генерирани от дейността на дружеството;

· Склад за съхраняване на опасни химични вещества и смеси;

· Документи и данни, свързани със законовите и подзаконови нормативни актове по околна среда

Констативна част:


Основната дейност на фирмата е производство на вино от грозде от собствени масиви. 
1. Компонент „Въздух”

Промишлената хладилна инсталация на обекта се експлоатира съгласно изискванията и разпоредбите на Регламент (ЕС) № 517/2014 и Наредба № 1/2017 г. за флуорсъдържащите парникови газове (обн., ДВ, бр. 20/2017 г.). Инсталацията е маркирана с етикет за такъв вид оборудване, отговарящ по форма и съдържание на чл. 40 от Наредбата. За вида и количеството на използваните хладоагенти в РИОСВ – Монтана е представен годишен отчет за 2017 г.
Във винарната не се екплоатират източници на организирани емисии, подлежащи на контрол по Наредба № 1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии, и не са констатирани такива с неорганизирани емисии в атмосферния въздух.

2. Компонент „Води”

Обектът се водоснабдява с вода за питейно-битови и технологични нужди от водопроводната мрежа на с. Георги Дамяново на база сключен договор с „ В и К” ООД,             гр. Монтана. Формираните от дейността на обекта битово-фекалните отпадъчни и производствени отпадъчни води постъпват за пречистване в локална пречиствателна станция, разположена на площадката на дружеството, след която се отвеждат в канализационната мрежа на населеното място. 
3. Компонент „Почви“ 

Площадката на винарната е оградена с масивна ограда и е разположена в регулацията на селото. По-голяма част е застроена и асфалтирана. Материалите, негодни за консумация и употреба се съхраняват на собствена площадка. При проверката не са констатирани натрупани вещества или материали, които да създават предпоставки за замърсяване на почвите в съседни имоти.

4. Фактор „Отпадъци”
На обекта се извършва само дейност по предварително съхраняване на мястото на образуване на отпадъци, за които е извършена класификация по реда на Наредбата за класификация на отпадъците. Генерираните отпадъци се съхраняват разделно по видове, на мястото на образуване в чували, кошчета и  специализирани съдове, след което се съхраняват в обособен склад с ограничен достъп. Местата за съхранение са еднозначно обозначени с кода на съхранявания отпадък. Съхраняваните отпадъци са в минимално количество и до момента не са предавани на фирми за последващо третиране. Води се отчетност на количествата образувани отпадъци в заверена от РИОСВ – Монтана отчетна книга – заведена по образец,  съгласно Приложение № 1 от Наредба №2/2013 г. В книгата има записи минимум веднъж месечно.  

Като лице, пускащо на вътрешния пазар продукти, след употребата на които се образуват масово разпространени отпадъци, дружеството изпълнява задълженията си по    чл. 14, ал. 2, т. 2 от ЗУО като участва в колективна система, съгласно сключен договор с организация по оползотворяване и актуално удостоверение. Представени са актуални счетоводни документи и отчетна документация за платените лицензионни такси, изготвени съгласно изискванията на Наредбата за определяне на реда и размера за заплащане на продуктови такси за продукти, след употребата на които се образуват масово разпространени отпадъци. Дружеството е освободено от заплащане на продуктова такса за 2017 г. съгласно Заповед № РД 285/15.05.2018 г. на министъра на околната среда и водите. 

5. Фактор „Опасни химични вещества и смеси“
По приложение на ЗЗВВХВС и Регламент (ЕО) № 1907/2006- REACH, дружеството е потребител по веригата на химични вещества и смеси. 

Използваните химични вещества и смеси се съхраняват съгласно условията в информационни листи за безопасност и Наредбата за реда и начина за съхранение на опасни химични вещества и смеси. Представените ИЛБ са изготвени съгласно изискванията на чл. 31 и Прил. II от Регламент (ЕО) № 1907/2006- REACH и измененията му. 

При проверката на информацията в ИЛБ и производствената площадка не се констатира наличие на вещества с предмет на разрешаване, включени в Приложение XIV на REACH с дата на забрана 2017 г., които не следва да се употребяват, освен ако за тях е подадено заявление за разрешаване, както и на вещества с предмет на ограничаване от Приложение XVII на REACH.

Заключение:
Дружеството е изпълнило задължения си, които има в съответствие с екологичното законодателство по компоненти „Води“, „Въздух“, „Почви“ и фактори „Опасни химични вещества” и „Отпадъци”.

От извършената проверката няма дадени предписания.

Приоритети за последваща контролна дейност:
· Спазване изискванията на ЗЧАВ и подзаконовите нормативни актове към него.
· Законосъобразно управление на водите – опазване на повърхностните и подземни води от замърсяване.

· Законосъобразно управление на почвите.

· Законосъобразно управление на отпадъците – контрол по изпълнение на задълженията на оператора, вменени му в ЗУО.
· Спазване изискванията на ЗЗВВХВС. 

